YouSee har udsendt deres “plaster på såret” til alle dem der var ramt nytårs aften. I en mail har alle kunder fået følgende besked.

Annonce:



Kære kunde

Som du sikkert ved, blev vi ved årsskiftet ramt af et stort tv-nedbrud.

Nedbruddet betød, at mange af vores kunder måtte undvære tv nytårsaften. Det er vi rigtig kede af. Som et plaster på såret har vi derfor sammensat en filmpakke, som vi håber, at du og din familie vil få glæde af.

Fra på lørdag og måneden ud får du fri adgang til:

Filmkanalen Viasat Film Premiere, som du kan se direkte på dit tv.

Her kan du se topfilm som Star Wars – The Force Awakens, Zootropolis, The Danish Girl, Straight Outta Compton, Flaskepost fra P (fra 22. januar) og mange flere. Fem udvalgte lejefilm, som du kan se på din mobil, tablet, pc og tv-boks. Captain Fantastic, The Hateful Eight, Antboy 3, Kvinden i guld og Blood Father. Over 250 populære film fra Viasat, som du kan se på din mobil, tablet, pc og tv-boks, når og hvor det passer dig.



Allerede nu kan du på yousee.dk/filmpakken finde svar på eventuelle spørgsmål og læse mere om, hvordan du får adgang til de mange film.

Og fra på lørdag kan du så tage hul på selve filmpakken.

